Нэгузыужь зэхьэзэхуэ
Налшык дэт курыт еджапIэ №32-м щекIуэкIащ волейболымкIэ цIыхубз командэхэм я къалэ зэпеуэ.
Налшык къалэ администрацэм физкультурэмкIэ, спортымрэ щIалэгъуалэ IуэхухэмкIэ и управленэм, сабий-щIалэгъуалэ спорт школ №1-нэм къыщызэрагъэпэща зэхьэзэхуэм хэтащ илъэс 16-17 ныбжьым ит пщащэхэр. Налшык и мызакъуэу, абы кърихьэлIащ Осетие Ищхъэрэ-Алание республикэм, Шэрэдж, Шэджэм щIыналъэхэм я спортсменхэри.
Удихьэхыу екIуэкIа джэгугъуэхэм гуп псоми хъарзынэу зыкъыщагъэлъэгъуащ. АрщхьэкIэ зэхьэзэхуэм щытекIуащ СОШ №32-р. Владикавказ къикIахэр етIуанэщ. Ещанэ увы-пIэр Шэрэдж щIыналъэм и командэм зыIэригъэхьащ.
Шэрэдж Дисэ.
